LV Eiropas Savienības Oficiālais Vēstnesis C 302/24

Grozījumu pieteikuma publikācija saskaņā ar 6. panta 2. punktu Padomes Regulā (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

2012/C 302/14

Šī publikācija dod tiesības izteikt iebildumus pret grozījumu pieteikumu atbilstīgi Padomes Regulas (EK) Nr. 510/2006 (1) 7. pantam. Komisijai jāsaņem paziņojumi par iebildumiem sešu mēnešu laikā no šīs publikācijas dienas.

GROZĪJUMU PIETEIKUMS

PADOMES REGULA (EK) Nr. 510/2006

GROZĪJUMU PIETEIKUMS SASKAŅĀ AR 9. PANTU

“MIEL DE LA ALCARRIA”

EK Nr.: ES-PDO-0117-0079-22.09.2010

AĢIN ( ) ACVN ( X )

1. Produkta specifikācijas nodaļa, kurā izdarīti grozījumi:

—  Produkta nosaukums — ☒ Produkta apraksts — ☒ Ģeogrāfiskais apgabals — ☒ Izcelsmes apliecinājums — ☒ Ražošanas metode — ☒ Saikne — ☒ Marķēšana — ☒ Valsts prasības — ☒ Citur (pārbaudes struktūra)

2. Grozījuma veids:

— ☒ Grozījumi vienotajā dokumentā vai kopsavilkuma lapā —  Grozījumi reģistrētu ACVN vai AĢIN specifikācijā, ja nav publicēts ne vienots dokuments, ne kopsavilkums —  Grozījumi specifikācijā, ja publicētajā vienotajā dokumentā (Regulas (EK) Nr. 510/2006 9. panta 3. punkts) nav jāizdara grozījumi —  Pagaidu grozījumi specifikācijā, kas saistīti ar valsts iestāžu noteikto obligāto sanitāro vai fitosanitāro pasākumu ievērošanu (Regulas (EK) Nr. 510/2006 9. panta 4. punkts)

3. Grozījums(-i):

3.1. Apraksts:

Uzlabota „Miel de La Alcarria” medus fizikāli ķīmisko un melisopalinoloģisko īpašību apraksta redakcija, ieviešot matemātiskus simbolus, lai noteiktu katra parametra robežas.

Pamatojoties uz pieredzi, kas uzkrāta vairāk nekā 16 gadu ilgā laikā, kopš pastāv produkts ar izcelsmes vietas nosaukumu “Miel de La Alcarria”, un uz rezultātiem, kas gūti, izpētot analīžu datus, kuri par medu ar izcelsmes vietas nosaukumu “Miel de La Alcarria” iegūti Kastīlijas-Lamančas autonomās pašvaldības Lauksaimniecības pētījumu centra (Centro Agrario de la Junta de Comunidades de Castilla-La Mancha) medus laboratorijā, grozītas dažu fizikāli ķīmisko un melisopalinoloģisko parametru vērtības, kas ir ļāvis labāk raksturot šo produktu.

3.2. Ģeogrāfiskais apgabals:

Pārskatīts ģeogrāfiskā apgabala apraksts, lai izdarītu tajā grozījumus, kas kļuvuši vajadzīgi pēc jaunu vietējo administratīvi teritoriālo vienību atzīšanas vai rašanās, kad bija konstatēts, ka dažas vietējās teritoriālās vienības bez jebkāda pamatojuma aizsargātajā apgabalā neietilpa, kaut arī tās atradās tādu vietējo teritoriālo vienību vidū, kuras tajā ietilpa; tāpēc jaunajā, pārskatītajā ģeogrāfiskā apgabala aprakstā tās ir iekļautas.

Tā kā stropi tika izvietoti arī kaimiņu pašvaldību teritorijās, tad, ievērojot arī Kastīlijas-Lamančas autonomās pašvaldības Lauksaimniecības pētījumu centra pētījuma secinājumus, ģeogrāfiskajā apgabalā tika iekļautas jaunas pašvaldības, lai maksimāli veicinātu biškopības uzplaukumu apgabalā, saglabājot “Miel de La Alcarria” noteiktās kvalitātes īpašības un ņemot vērā līdzīgo augu valsti.

3.3. Izcelsmes apliecinājums:

Tā kā par specifikācijas kontroli atbildīgā pārbaudes struktūra ir reorganizēta, pārformulēts arī punkts “Kontroles un sertifikācija”, iepriekšējo tekstu attiecībā uz Regulatīvo padomi aizstājot ar citu, kurā, izmantojot atsauces uz attiecīgajiem specifikācijas punktiem, noteikts, ka minētā iestāde saucas “Pārbaudes struktūra, kas atbild par sertifikāciju” (Organismo de Control encargado de la Certificación); paredzēti arī nosacījumi, kādiem jāatbilst iepakošanas uzņēmumiem un produktam.

3.4. Iegūšanas metode:

Līdz ar pārbaudes struktūras nosaukuma grozīšanu grozīta arī šā punkta iepriekšējā redakcija, kur aprakstīta produkta iegūšanas metode, aizstājot to ar citu, kurā uzskaitītas prasības un īpašības, kurām jāatbilst produktam “Miel de La Alcarria” un kuras pārbauda sertificēšanā. Līdz ar to šajā punktā iekļauti tehniskie paņēmieni saistībā ar vidi. Šie tehniskie paņēmieni ir arī atjaunināti, jo daudzi no tiem ir nevis raksturīgi produktam “Miel de La Alcarria”, bet gan ir reglamentētas fitosanitārās prasības, kas noteiktas pārtikas produktam.

3.5. Saikne ar vidi:

Punktā “Augsnes un augu valsts (Suelos y Vegetación)” un apakšpunktā par meža floru atjaunināts lūpziežu dzimtas augu saraksts, iekļaujot tajā (neīsto) majorānu (Thymus mastichina L. subsp. mastichina), un apakšpunktā, kurā minētas kultivējamās zemes, iekļauts šāds teksts: “Pastāv arī aromātisko augu un garšaugu kultūras, pirmām kārtām hibrīdlavanda (Lavandula hybrida Rev)”.

Kā minēts iepriekšējā punktā, tehnisko paņēmienu apraksts iekļauts punktā par iegūšanas metodi.

3.6. Pārbaudes struktūra:

Saskaņā ar Regulu (EK) Nr. 510/2006 tiek prasīts, lai ACVN “Miel de La Alcarria” pārbaudes struktūra būtu sertifikācijas iestāde “GEACAM.S.A.”, ko akreditējis Valsts akreditācijas dienests (ENAC) lauksaimniecības nozarei saskaņā ar UNE-EN 45011 standarta “Vispārējām prasībām iestādēm, kas veic produktu sertifikāciju”.

3.7. Marķēšana:

Ierosināts šo punktu izteikt jaunā redakcijā, lai labāk identificētu fasēšanai izmantotos traukus.

3.8. Valsts prasības:

Atjaunoti valsts noteikumi saistībā ar Kopienas noteikumiem.

VIENOTS DOKUMENTS

PADOMES REGULA (EK) Nr. 510/2006

“MIEL DE LA ALCARRIA”

EK Nr.: ES-PDO-0117-0079-22.09.2010

AĢIN ( ) ACVN ( X )

1. Nosaukums:

“Miel de La Alcarria”

2. Dalībvalsts vai trešā valsts:

Spānija

3. Lauksaimniecības produkta vai pārtikas produkta apraksts:

3.1. Produkta veids:

1.4. grupa. Citi dzīvnieku izcelsmes produkti (olas, medus, dažādi piena produkti, izņemot sviestu u. c.)

3.2. Produkta apraksts, uz kuru attiecas nosaukums (1):

“Miel de La Alcarria” iedala šādos veidos:

monoflors rozmarīna (Rosmarinus officinalis L.) medus;

monoflors platlapainās lavandas (Lavandula latifolia Medicus) medus;

poliflors medus.

Turklāt fasēšanas brīdī medum ir jābūt ar šādām īpašībām.

A. Fizikāli ķīmiskās īpašības

Mitrums ≤ 17,5 % Hidroksimetilfurfurols ≤ 15,0 mg/kg Brīvās skābes ≤ 35,0 mekv./kg Īpatnējā elektrovadītspēja ≤ 0,62 mS/cm Kolorimetriskie rādītāji L* 10 ≥ 55,0; – 2,0 ≤ a* 10 ≤ + 22,0; hab, 10 ≥ 74,0

B. Melisopalinoloģiskās īpašības

“Miel de La Alcarria” veids Putekšņu graudiņu procentuālais saturs Monoflors platlapainās lavandas medus Platlapainās lavandas putekšņi > 10 % Monoflors rozmarīna medus Rozmarīna putekšņi ≥ 15 % Poliflors medus Mārsila (Thymus t.), kalnumētras (Satureja spp.), rozmarīna un platlapainās lavandas putekšņu graudiņu procentuālā satura summa ≥ 5 %

Jāievēro arī šādas prasības:

— ēriku dzimtas (Ericaceae), izņemot (mūžzaļo) milteni (Arctostaphylos uva-ursi L. Sprengel) putekšņu graudiņu procentuālajam saturam jābūt ≤ 1 %,

— klinšrozes jeb cistusrozes (Cistus ladanifer L.) putekšņu graudiņu procentuālajam saturam jābūt ≤ 3 %,

— (cekulainās) lavandas (Lavandula stoechas L.) putekšņu graudiņu procentuālajam saturam jābūt ≤ 3 %,

— to ražošanas apgabalā audzēto augu putekšņu graudiņu procentuālā satura summai, kuri nav krāšņumaugi, jābūt ≤ 15 %, izņemot aromātisko augu kultūras.

C. Organoleptiskās īpašības

Medum jābūt ar tādām organoleptiskajām īpašībām, kas raksturīgas attiecīgās sugas augiem, jo īpaši aromāta un garšas ziņā.

Monoflors rozmarīna medus

— Krāsa: no gandrīz baltas līdz gaišai dzintarkrāsai.

— Aromāts: liegs ziedu aromāts; intensitāte un noturība vāja līdz vidēja.

— Garša: salda ar skābenuma niansēm; intensitāte un noturība vāja līdz vidēja; pēcgarša vāji izteikta.

Monoflors platlapainās lavandas medus

— Krāsa: no ļoti gaišas dzintarkrāsas līdz dzintarkrāsai.

— Smarža: aromātiska ar balzāma niansēm; intensitāte un noturība vidēja līdz stipra.

— Garša: salda ar mainīgu skābenumu; intensitāte un noturība vidēja līdz stipra; pēcgarša stipri izteikta.

Dažādu ziedu medus

— Krāsa: no ļoti gaišas dzintarkrāsas līdz dzintarkrāsai.

— Smarža: ļoti dažāda – augļaina, aromātiska, silta, niansēta, dzīvniekiem raksturīga, no vairāk vai mazāk izteikta ziedu aromāta līdz svaigu un zaļu augu aromātam; intensitāte un noturība mainīga.

— Garša: salda ar mainīgu skābenumu; intensitāte un noturība mainīga; pēcgarša parasti svaiga.

3.3. Izejvielas (tikai pārstrādātiem produktiem):

—

3.4. Dzīvnieku barība (tikai dzīvnieku izcelsmes produktiem):

—

3.5. Īpaši ražošanas posmi, kas jāveic noteiktajā ģeogrāfiskajā apgabalā:

“Miel de La Alcarria” ražošana un ieguve jāveic noteiktajā ģeogrāfiskajā apgabalā.

3.6. Īpaši noteikumi griešanai, rīvēšanai, iepakošanai u. c.:

Tā kā medu transportējot vairumtirdzniecības fasējumā, sakratot vai [kādu laiku] uzglabājot pirms fasēšanas, tā fizikāli ķīmiskās īpašības mainās – palielinās mitruma un hidroksimetilfurfurola saturs – fasēšana jāveic ražošanas apgabalā, lai medus saglabātu tā sevišķās īpašības.

Trauku neto ietilpību nosaka spēkā esošie tiesību akti, un tas nepārsniedz 1 kg.

Traukam jābūt hermētiski noslēdzamam.

Trauka materiālam ir jābūt caurspīdīgam un bezkrāsainam stiklam.

Trauku atkārtota izmantošana nav atļauta.

3.7. Īpaši noteikumi marķēšanai:

Medum, kuru laiž tirdzniecībā ar cilmes vietas nosaukumu “Miel de La Alcarria” un kurš fasēts, ievērojot specifikācijas prasības, jābūt identificējamam pēc marķējuma – numurētas kontroletiķetes, ko izdod Cilmes vietas nosaukumu “Miel de La Alcarria” regulatīvā padome un kontrolē pārbaudes struktūra; medum jābūt arī ar garantijas uzlīmi un tirdzniecības etiķeti, uz kuras ir vismaz šāda informācija:

— skaidri saskatāma norāde “Denominación de Origen Miel de La Alcarria” vai “Denominación de Origen Protegida Miel de La Alcarria”,

— medus veids pēc botāniskās izcelsmes – rozmarīna, platlapainās lavandas vai dažādu ziedu medus.

Viss safasētais medus, kura kvalitāte pēc pārbaudes atzīta par labu un kurš atbilst punktā “Produkta apraksts” izklāstītajām prasībām, tiek apzīmēts ar šādu logotipu:

4. Precīza ģeogrāfiskā apgabala definīcija:

Stropu izvietojuma apgabals atrodas Pireneju pussalas centrālajā daļā, un to veido vairāku La Alcarria lauksaimnieciskās komarkas pašvaldību teritorija, kurā ietilpst Guadalajara un Cuenca province.

Apgabala kopējā platība ir 10 354 km2.

Fasēšanas apgabals sakrīt ar ražošanas apgabalu, un to veido šādu Guadalajara un Cuenca provinces pašvaldību teritorija.

Cuenca provincē: Abía de la Obispalía, Albalate de las Nogueras, Albendea, Alcantud, Alcázar del Rey, Alcohujate, Altarejos (iekļaujot tikai un vienīgi apdzīvoto vietu Poveda de la Obispalía), Arandilla del Arroyo, Arrancacepas, Barajas de Melo, Bascuñana de San Pedro, Beteta (iekļaujot tikai un vienīgi apdzīvoto vietu Valtablado de Beteta), Buciegas, Buendía, Campos del Paraíso, Canalejas del Arroyo, Cañamares, Cañaveras, Cañaveruelas, Cañizares, Carrascosa, Castejón, Castillo-Albaráñez, Cuenca (iekļaujot tikai un vienīgi apdzīvotās vietas Cólliga, Colliguilla un Villanueva de los Escuderos), Cueva del Hierro, Frontera (La), Fuentenava de Jábaga, Gascueña, Huelves, Huerta de la Obispalía, Huete, Leganiel, Olmeda de la Cuesta, Olmedilla de Eliz, Paredes, Peraleja (La), Pineda de Cigüela, Portalrubio de Guadamejud, Pozuelo (El), Priego, Puebla de Don Francisco, Rozalén del Monte, Saceda-Trasierra, Saelices, Salmeroncillos, San Pedro Palmiches, Sotorribas (iekļaujot apdzīvotās vietas Collados, Pajares, Ribagorda, Ribatajada, Ribatajadilla, Torrecilla un Villaseca), Tinajas, Torralba, Torrejoncillo del Rey, Uclés, Valdecolmenas (Los), Valdeolivas, Valsalobre, Vellisca, Villaconejos de Trabaque, Villalba del Rey, Villanueva de Guadamejud, Villar de Domingo García, Villar del Infantado, Villar de Olalla (iekļaujot tikai un vienīgi apdzīvotās vietas Barbalimpia, Hortizuela un Villarejo Seco), Villar y Velasco, Villarejo de la Peñuela, Villas de la Ventosa un Vindel.

Guadalajara provincē: Abánades, Alaminos, Alarilla, Albalate de Zorita, Albares, Alcocer, Alcolea del Pinar, Aldeanueva de Guadalajara, Algora, Alhóndiga, Alique, Almadrones, Almoguera, Almonacid de Zorita, Alocén, Anguita (iekļaujot tikai un vienīgi apdzīvoto vietu Padilla del Ducado), Aranzueque, Arbancón, Arbeteta, Argecilla, Armallones, Armuña de Tajuña, Atanzón, Auñón, Azuqueca de Henares, Baides, Barriopedro, Berninches, Brihuega, Budia, Bujalaro, Canredondo, Cañizar, Casas de San Galindo, Caspueñas, Castejón de Henares, Castilforte, Cendejas de Enmedio, Cendejas de la Torre, Centenera, Cifuentes, Ciruelas, Cogollor, Cogolludo (iekļaujot Cogolludo un apdzīvotās vietas Aleas, Beleña del Sorbe un Torrebeleña), Copernal, Chiloeches, Chillarón del Rey, Driebes, Durón, Escamilla, Escariche, Escopete, Espinosa de Henares, Esplegares, Estriégana, Fuencemillán, Fuentelencina, Fuentelviejo, Fuentenovilla, Gajanejos, Guadalajara (iekļaujot Guadalajara un apdzīvotās vietas Iríepal, Taracena un Valdenoches), Henche, Heras de Ayuso, Hita, Hontoba, Horche, Hortezuela de Ocen (La), Huérmeces del Cerro, Huertahernando, Hueva, Humanes, Illana, Inviernas (Las), Irueste, Jadraque, Jirueque, Ledanca, Loranca de Tajuña, Lupiana, Luzaga, Mandayona, Mantiel, Marchamalo, Masegoso de Tajuña, Matillas, Mazuecos, Medranda, Membrillera, Millana, Mirabueno, Miralrío, Mondéjar, Montarrón, Moratilla de los Meleros, Muduex, Negredo, Ocentejo, Olivar (El), Olmeda de Cobeta (iekļaujot tikai un vienīgi apdzīvoto vietu La Buenafuente del Sistal), Olmeda de Jadraque (La), Pareja, Pastrana, Peñalén, Peñalver, Peralveche, Pinilla de Jadraque, Pioz, Poveda de la Sierra, Pozo de Almoguera, Pozo de Guadalajara, Puebla de Beleña, Recuenco (El), Renera, Riba de Saelices (iekļaujot tikai un vienīgi apdzīvotās vietas La Loma un Ribarredonda), Romanones, Sacecorbo, Sacedón, Saelices de la Sal, Salmerón, San Andrés del Congosto, San Andrés del Rey, Sauca, Sayatón, Sigüenza, Solanillos del extremo, Sotillo (El), Sotodosos, Taragudo, Tendilla, Toba (La), Torija, Torrecuadradilla, Torre del Burgo, Torremocha del Campo, Torremocha de Jadraque, Tórtola de Henares, Trijueque, Trillo, Utande, Valdarachas, Valdearenas, Valdeavellano, Valdeconcha, Valdegrudas, Valderrebollo, Valfermoso de Tajuña, Valtablado del Río, Viana de Jadraque, Villanueva de Alcorón, Villanueva de Argecilla, Villaseca de Henares, Yebes, Yebra, Yélamos de Abajo, Yélamos de Arriba, Zaorejas un Zorita de los Canes.

5. Saikne ar ģeogrāfisko apgabalu:

5.1. Ģeogrāfiskā apgabala specifika:

La Alcarria komarka atrodas plakankalnē 900 līdz 1 000 metru augstumā virs jūras līmeņa, un to šķērso nelielas ūdensteces, kas izveidojušas ielejas un gravas, kuru malas aug daudz aromātisku augu un krūmāju.

Ieleju augstums virs jūras līmeņa ir 700 līdz 800 metru. Vislielākajā augstumā ir Tajuña upes ieleja, kas komarku sadala divās daļās.

La Alcarria augsnei ir bāziska reakcija, un pēc iežu sastāva tā ir merģeļa-ģipša augsne.

Meža augu valsts ir bagāta ar lūpziežu dzimtas augiem: rozmarīns (Rosmarinus officinalis L.), mārsils (Thymus ssp), platlapainā lavanda (Lavandula latifolia Medicus), kalnumētra (Satureja spp.), izops (Hissopus officinalis L.), (neīstais) majorāns (Thymus mastichina L. subsp. mastichina) un citi augi, piemēram, miltene (Arctostaphylos uva-ursi L. Sprengel) un irbulene (Genista scorpius L.), u. c.

Komarkas kultivējamās zemes atvēlētas pārmaiņus graudaugu un saulespuķu audzēšanai. Pastāv arī neliels procents daudzgadīgo kultūru, piemēram, vīnkoki un olīvkoki. Audzē arī aromātisko augu un garšaugu kultūras, pirmām kārtām hibrīdlavandu (Lavandula hybrida Rev). Taču lielākās proporcijās sastopamas mežaudzes, kas ir svarīgas biškopībai, piemēram, dižskābaržu, ozolu, priežu un egļu meži.

Apgabalā ir mēreni vēss Vidusjūras klimats. Vidējā temperatūra ir 8–12 °C, bet ilgi valda aukstums, kad temperatūra noslīd līdz 0–4 °C, savukārt siltajos periodos temperatūra ir 18–22 °C.

Saskaņā ar ģeogrāfiskā apgabala biškopju noteikto iegūšanas metodi paredzēts, ka medus sašķidrināšanas maksimālajai temperatūrai iztecināšanas un fasēšanas vajadzībām jābūt 45 °C, ka pasterizācija ir aizliegta, nav pieļaujama medus sakaršana, nav atļauta smilšu, diatomīta vai tamlīdzīgu filtru izmantošana dabiskā ziedputekšņu satura atfiltrēšanai un ka medus iztecināšana jāveic ar gravitācijas spēka palīdzību.

5.2. Produkta specifika:

A. Fizikāli ķīmiskās īpašības

Mitrums ≤ 17,5 % Hidroksimetilfurfurols ≤ 15,0 mg/kg Brīvās skābes ≤ 35,0 mekv./kg Īpatnējā elektrovadītspēja ≤ 0,62 mS/cm Kolorimetriskie rādītāji L* 10 ≥ 55,0; – 2,0 ≤ a* 10 ≤ + 22,0; hab, 10 ≥ 74,0

B. Melisopalinoloģiskās īpašības

“Miel de La Alcarria” veids Putekšņu graudiņu procentuālais saturs Monoflors platlapainās lavandas medus Platlapainās lavandas putekšņi > 10 % Monoflors rozmarīna medus Rozmarīna putekšņi ≥ 15 % Poliflors medus Mārsila (Thymus t.), kalnumētras (Satureja spp.), rozmarīna un platlapainās lavandas putekšņu graudiņu procentuālā satura summa ≥ 5 %

Turklāt jāievēro šādas prasības:

— ēriku dzimtas (Ericaceae), izņemot (mūžzaļo) milteni (Arctostaphylos uva-ursi L. Sprengel) putekšņu graudiņu procentuālajam saturam jābūt ≤ 1 %,

— klinšrozes jeb cistusrozes (Cistus ladanifer L.) putekšņu graudiņu procentuālajam saturam jābūt ≤ 3 %,

— (cekulainās) lavandas (Lavandula stoechas L.) putekšņu graudiņu procentuālajam saturam jābūt ≤ 3 %,

— to ražošanas apgabalā audzēto augu putekšņu graudiņu procentuālā satura summai, kuri nav krāšņumaugi, jābūt ≤ 15 %, izņemot aromātisko augu kultūras.

C. Organoleptiskās īpašības

Medum jābūt ar tādām organoleptiskajām īpašībām, kas raksturīgas medus izcelsmei atbilstīgās sugas augiem, jo īpaši aromāta un garšas ziņā.

5.3. Saikne starp ģeogrāfisko apgabalu un produkta kvalitāti vai īpašībām (ACVN) vai produkta īpašo kvalitāti, reputāciju vai citām īpašībām (AĢIN):

Specifiskās īpašības, kas saistītas ar La Alcarria komarkas atrašanos 900 līdz 1 000 metru augstumā virs jūras līmeņa, mēreni vēso Vidusjūras klimatu un bāzisko augsni, rada apstākļus, kuros attīstās meža flora, kas bagāta ar tādām lūpziežu dzimtas sugām kā rozmarīns, mārsils, platlapainā lavanda, izops, majorāns un citu dzimtu sugām, piemēram, milteni un irbuleni; šie augi piešķir “Miel de La Alcarria” poliflorajam un monoflorajam rozmarīna un lavandas medum raksturīgas īpašības, kas atkarīgas arī no putekšņu procentuālā satura medū, un tādas organoleptiskās un fizikāli ķīmiskās īpašības mitruma, hidroksimetilfurfurola, brīvo skābju, īpatnējās elektrovadītspējas un kolorimetrisko rādītāju ziņā, ar ko šis medus atšķiras no citu veidu medus.

Atsauce uz specifikācijas publikāciju:

(Regulas (EK) Nr. 510/2006 5. panta 7. punkts).

http://pagina.jccm.es/agricul/paginas/comercial-industrial/consejosreguladores/pliegos/pliego_condiciones_miel_alcarria.pdf

(1) OV L 93, 31.3.2006., 12. lpp.